Pas de deux

Pas de deux, ()Leino Pirkko, Vornanen Rauni, Turtia Kaarina: Joka kodin suomen kielen opas, osa Sivistyssanasto ja Lyhenteet (kirj.  Kaarina Turtia), s. 596, palsta 1, Suuri suomalainen kirjakerho, Kustannusosakeyhtiö Otava, Helsinki, 1995, ISBN 951-643-460-6 (Viitattu 28.2.2026), on ranskankielinen balettitermi, jolla tarkoitetaan ballerinan ja hänen partnerinsa tanssiosuutta balettiteoksessa.

Esityksen pääparin tanssima grand pas de deux alkaa adagiolla, jossa tanssin luonne on rauhallinen ja liike jatkuvan sulavaa. Miestanssija tukee siinä ballerinaa. Adagiota seuraa molempien tanssijoiden soolo-osuudet, variaatiot, joissa he esittelevät taitojaan yksintanssissa. Variaatioihin valitaan usein suurinta taituruutta osoittavat liikkeet.

Pas de deux’n päättää coda, jossa molemmat vielä esittelevät osaamistaan – useimmiten jotain vauhdikasta. Tällainen coda on esimerkiksi 32 fouettéta – ballerina tekee toistuvia piruetteja yhdistettynä jalan vauhdinottoliikkeeseen. Miehelle tyypillinen coda on kierros näyttämön ympäri jeté coupé -hypyillä ja lopuksi vaikkapa tour en l’air. 

Pas de deux’ssä tarvitaan omanlaistaan balettitekniikkaa, ja usein sitä harjoitellaankin erillisillä pas de deux -tunneilla. Ballerinan tukeminen tasapainoissa ja pirueteissa sekä erilaiset nostot ovat tyypillisiä pas de deux -liikkeitä. 

Lähteet

Luokka:Paritanssit
Luokka:Balettitermit
Luokka:Ranskankieliset sanat ja sanonnat